El ple aprova la signatura de les peticions d’AMUHCANMA per a l’increment de la contractació en Oncologia i Cirurgia
01 de febrer 2019

![Imagen 1](/media/irho42vi/100_maq_img_7729.jpg)

​El ple de l’Ajuntament de Sagunt ha aprovat, per unanimitat, esta moció presentada per Compromís on s’arrepleguen les peticions de l’Associació de Dones i Homes Afectats de Càncer de Mama (AMUHCANMA en castellà) per a incrementar la contractació en Oncologia i Cirurgia, així com crear una unitat per a tractar el limfedema i de lipedema. Este acord es traslladarà a la Conselleria de Sanitat Universal, així com a la Gerència del Departament de Sal​ut de Sagunt. 

  

Entre els motius pels quals s’ha presentat esta moció estan els més de 27.000 nous casos anuals de càncer de mama, el tumor més freqüent en les dones. Gràcies als avanços i als nous tractaments s’ha reduït la mortalitat d’esta malaltia en un 85%. El Departament de Salut de Sagunt no és una excepció i compta amb molts pacients que patixen diferents càncers, entre els quals el de mama.  

  

Des d’AMUHCANMA naix l’objectiu d’acompanyar a les persones afectades per la malaltia des del moment del diagnòstic, perquè superen esta nova etapa acompanyades de dones que ja han passat pel mateix han iniciat una campanya per a recollir signatures i així crear una unitat per a tractar el limfedema, que es manifesta en les pacients quan se’ls inflamen els braços, i de lipedema amb els que han recollit 2.680 firmes. Així, com han recollit 2.396 signatures per a sol·licitar major contractació en l’àrea d’Oncologia i Cirurgia mamaria com a conseqüència de l’excessiu increment de pacients, varen ser 9.016 consultes en 2017 en comparació amb les 6.233 en 2014 (http://www.dep4.san.gva.es/contenidos/mem/MEMORIA\_2017.pdf Memòria 2017 Hospital de Sagunt).

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-la-signatura-de-les-peticions-d-amuhcanma-per-a-l-increment-de-la-contractacio-en-oncologia-i-cirurgia/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-la-signatura-de-les-peticions-d-amuhcanma-per-a-l-increment-de-la-contractacio-en-oncologia-i-cirurgia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-la-signatura-de-les-peticions-d-amuhcanma-per-a-l-increment-de-la-contractacio-en-oncologia-i-cirurgia/ "Linked In")
*   [](mailto:?body=https://aytosagunto.es/va/actualitat/el-ple-aprova-la-signatura-de-les-peticions-d-amuhcanma-per-a-l-increment-de-la-contractacio-en-oncologia-i-cirurgia/)